ทีมฟอร์เทรส 2
การเล่น > โหมดต่างๆในเกม

โหมดการยึดธง(อังกฤษ: Capture the flag) คือโหมดที่กำหนดให้เรานำกระเป๋าเอกสารจากฐานทัพของฝ่ายศัตรูแล้วนำกลับไปที่ฐานทัพของเรา ถ้าหากโดนฆ่ากระเป๋าเอกสารก็จะหล่นลงมา สมาชิกคนอื่นในทีมที่ทำหล่นจะสามารถไปเก็บอีกครั้งได้ทันที ซึ่งตรงข้ามกับทีมที่โดนยึดกระเป๋าจะต้องเฝ้ากระเป๋าเอาไว้ไม่ให้ใครขโมยตามเวลากำหนด เมื่อถึงเวลาที่กำหนด กระเป๋าจะกลับไปในฐานของฝั่งที่ถูกยึดกระเป๋าไปโดยอัตโนมัติ
ในโหมดการยึดธงแบบพิเศษ(อังกฤษ: variant of capture the flag) แต่ในทีมฟอร์เทรส 2 เรียกว่า การจัดส่งแบบพิเศษ (อังกฤษ: Special delivery) จะมีลักษณะคล้ายกับโหมดการยึดธงปกติแต่จะแตกต่างกันคือกระเป๋าจะมีเพียงใบเดียว และจุดที่กระเป๋าเกิดจะอยู่ตรงกลางของแผนที่ ให้เราไปแย่งชิงกับฝ่ายตรงข้าม แล้วนำกระเป๋าไปติดตั้งกับจรวดเพื่อเริ่มเครื่องจรวด(ด่าน Doomsday)
โหมดยึดจุดยุทธศาสตร์(อังกฤษ: Capture the point) คือโหมดที่กำหนดให้เราไปยึดพื้นที่ของอีกฝ่าย โดยจะมีพื้นที่ 5 จุด ทีมแดง 2 จุด, ฟ้า 2 จุดและอีกจุดตรงกลางก็จะเป็นสีขาว(ยังไม่ถูกยึด) ภารกิจของโหมดนี้คือการเข้าไปยึดพื้นที่จุดสีขาวก่อนทีมตรงข้ามเพื่อที่จะเดินหน้าไปยึดพื้นที่ของอีกทีม เมื่อยึดได้ครบแล้วจึงจะชนะ ผู้เล่นแต่ละทีมจะต้องยึดไปทีละจุด หลังจากยึดจุดใหม่ได้แล้ว จุดเดิมจะโดนล็อคพื้นที่ ซึ่งผู้เล่นฝ่ายเสียเปรียบต้องยึดคืนจึงจะสามารถปลดล็อคจุดได้
โหมดจุดยุทธศาสตร์โจมตี/ป้องกัน(อังกฤษ: Attack/Defend) มีลักษณะคล้ายกับปกติแต่ทีมฟ้าจะเริ่มจากไม่มีจุด และทีมแดงมี 3-5 จุด โดยทีมสีฟ้า(ฝ่ายบุก)ต้องเข้าจุดทั้งหมดของทีมสีแดง(ฝ่ายป้องกัน)ไปทีละจุดภายในเวลาที่กำหนด
โหมดครองพื้นที่(อังกฤษ: King of the hill) คือโหมดที่กำหนดให้เรายึดพื้นที่ขนาดใหญ่ตรงกลางไว้ให้ได้นานที่สุด โดยผู้เล่นของแต่ละทีมจะต้องยืนอยู่บนจุดนั้นอย่างน้อยหนึ่งคน หากต้องการยึดจุดกลับคืนต้องฆ่าฝ่ายตรงข้ามให้โอกาส เมื่อทีมใดทีมหนึ่งครบกำหนดเวลาแล้วจะชนะ
โหมดดันรถเข็น(อังกฤษ:Payload ) คือโหมดที่กำหนดให้ทีมสีฟ้าดันรถเข็นที่ขนระเบิดไปที่เส้นชัยภายในเวลาที่กำหนด และทีมสีแดงต้องป้องกันไม่ให้รถเข็นไปถึงเส้นชัยให้ได้ โดยความเร็วของรถเข็นจะขึ้นอยู่กับจำนวนคนที่ดัน(เร็วที่สุดจะดันได้ 3 คน) เมื่อรถเข็นไปถึงเส้นชัย รถจะตกลงไปในหลุมและระเบิดทำลายฐานสีแดงเป็นอันชนะ แต่หากเกมหมดเวลาและรถเข็นยังไปไม่ถึงทีมแดงก็จะเป็นฝ่ายชนะ
ในโหมดแข่งดันรถเข็น(อังกฤษ:Payload race) จะต่างจากโหมดดันรถเข็นปกติโดยทั้งสองทีมจะมีรถเข็นของตัวเอง และแต่ละทีมต้องดันไปให้ถึงเส้นชัยก่อนอีกฝ่ายโดยจะไม่มีเวลากำหนด
โหมดยุคกลาง(อังกฤษ:Medieval) คือโหมดที่กำหนดให้ทีมสีฟ้าเข้ายึดพื้นที่ 3 จุดของทีมแดงภายในเวลาที่กำหนด โดยที่ทุกคนจะถูกบังคับให้ใช้อาวุธระยะประชิดเท่านั้น(ยกเว้นธนูฮันต์แมน (อังกฤษ:Huntsman) ของสไนเปอร์ และ หน้าไม้ครูเซเดอร์ (อังกฤษ:Crusader's Crossbow) ของเมดิค)
โหมดวันฮาโลวีน(อังกฤษ:Scream Fortress) ซึ่งจัดทุกๆเดือนตุลาคมถึงพฤษจิกายนของทุกปี ซึ่งจะเป็นโหมดต่างๆปกติแต่จะมีสิ่งอื่นๆเพิ่มเข้ามาเช่น เหล่าภูติผีปีศาจที่เป็นลูกสมุน, คาถาจากหนังสือที่สุ่มพลังต่างๆ, บอสที่มีเลือดเยอะและต้องช่วยกันสู้เช่น เมอร์รัสมัส(อังกฤษ:Merusmus) พ่อมดชั่วร้าย, ผีคนขี่ม้าไร้หัวไร้ม้า(อังกฤษ:Horseless Headless Horsemann) นักดาบหัวฟักทอง, ผีดวงตายักษ์(อังกฤษ:Monoculars) ตาที่ถูกสาบของเดโมแมน และยังมีไอเทมพิเศษให้เก็บอีกด้วย ในอัปเดตของปี 2023 ได้เพิ่มโหมดติดเชื้อ(อังกฤษ:Infection) ซึ่งเป็นโหมดซอมบี้เข้ามาอีกด้วย
โหมดรับมือจักรกล(อังกฤษ:Mann vs Machine) คือโหมดที่กำหนดให้ทีมสีแดงป้องกันเหล่าหุ่นยนต์ไม่ให้นำระเบิดมาที่จุดวางระเบิดซึ่งมีหลายร้อยตัว โดยจะมาเป็นระลอก และมีรถถังใหญ่เป็นตัวปิดท้ายในแต่ละระลอก ซึ่งจะมีกี่ตัวนั้นขึ้นอยู่กับความยากง่าย ซึ่งโหมดยากที่สุดจะเป็นด่าน 666 ซึ่งเปลี่ยนจากหุ่นยนต์เป็นผีดิบซอมบี้ โดยก่อนเริ่มแต่ละระลอกจะให้ผู้เล่นเตรียมพร้อมสำหรับการรับมือ เช่น ตั้งป้อมปืนของเอนจิเนียร์ ซื้ออัพเกรดต่างๆจากเงินที่ได้จากการทำลายหุ่นยนต์  และเมดิคในโหมดนี้จะสามารถคืนชีพให้แก่สมาชิกในทีมที่พึ่งตายไปได้  และสามารถสร้างโล่พลังป้องกันได้
โหมดคริสต์มาส(อังกฤษ: Smissmas) ซึ่งจัดทุกๆเดือนธันวาคมถึงมกราคมของทุกปี ซึ่งจะเป็นโหมดต่างๆปกติ แต่อยู่ในธีมของเทศกาลคริสต์มาส ในอัปเดตของปี 2023 ได้เพิ่มตัวละครบอสตัวใหม่อย่าง มนุษย์กวางยักษ์(อังกฤษ:Krampus) ให้ผู้เล่นช่วยกันสู้อีกด้วย
โหมดปะทะแซกซ์ตัน เฮล(อังกฤษ: Vs Saxton Hale) เป็นโหมดที่จะสุ่มหนึ่งผู้เล่นเป็นทีมฟ้า เป็นตัวละคร แซกซ์ตัน เฮล ประธานบริษัทของ แมนน์ คอ. ซึ่งจะมีเลือดมากน้อยขึ้นกับผู้เล่นทีมแดง ที่ต้องร่วมมือกันสู้กับชายชาวออสเตรเลียคนนี้ให้ได้